Украинци в Канада

Украинците в Канада (на украински: українці Канади) са 11-та по численост етническа група в Канада. Според преброяването на населението през 2016 г. броят на хората определили се за украинци е 1 359 655 души, или 3,94% от населението на страната.
Според архивни материали някои украинци идват в Канада през първите десетилетия на 19 век, като войници – швейцарски наемници, които защитават канадските владения от американско нападение по време на англо-американската война от 1812 г. Преселенията до 1891 г. са редки и на етапи, и така те са асимилират в чуждата среда. Масовото изселване на украинци към Канада започва в края на 19 век, когато канадското правителство активно насърчава широкомащабната емиграция от Южна, Централна и Източна Европа.
Първите украинци в Канада са Иван Пилипив и Васил Елиняк от село Небилов (днес в Рожнятовски район, Ивано-Франкивска област, където е издигнат паметник в тяхна чест) пристигат в Канада с парахода Орегон на 19 септември 1891 г. С пристигането им започва потокът от украински имигранти към девствените земи на Канада. През 1892 г. Иван Пилипив и Васил Елиняк улесняват заселването на няколко семейства от Украйна в Канада, които създават първото и най-голямо селище на украинци в Канада – Една Стар, провинция Албърта.
За инициатор на масовата миграция на украинци в Канада се смята Йосип Олесков, известен популяризатор на емиграцията от Галиция и Буковина в края на 1890-те години. През 1895 г. той посещава Канада и е очарован от нейните възможности за развитие на земеделието. Неговите публични лекции и брошури „За свободните земи“, „За емиграцията“ насърчават много селяни, предимно от Галиция, Буковина и Закарпатието, да пътуват до девствените земи на Канада. Първата вълна на масова имиграция продължава до 1914 г. (началото на Първата световна война). Обхващайки около 170 000 души, с което се образува украинска етническа група в Канада и канадска регионална версия на украинския език.
При първата вълна на емиграция преобладават социално-икономическите мотиви, във втората има съчетание на социално-икономически и политически причини, при третата преобладават политическите мотиви.
Численост на украинците в Канада:
Численост и дял на украинците в Канада по провинции и територии, според преброяването през 2011 г.:
Численост и дял на украинците в главните градове на Канада:
След приемането на първия закон за двуезични учебни програми в Албърта през 1971 г., училищата в Западна Канада предлагат украинско-английски двуезични учебни програми. По-късно подобни закони се въвеждат в Саскачеван и Манитоба.
Украинският език в Канада, с вековната си история на автономно развитие от Украйна, се изучава от такива украински институти като Канадския институт за украински изследвания в Едмънтън.
Сред украинската общност и извън нея посещението на украински танцови групи е популярно забавление, особено за децата. Съществуват модерни професионални ансамбли: „Шумка“, „Русалка“, и други десетки самодейни състави.
Изкуството на боядисване на великденски яйца – което в Канада се нарича „украински великденски яйца“ (на английски: Ukrainian easter eggs), става все по-популярно сред обществото в Канада. Най-голямото великденско яйце в света се намира в град Вегревил, Албърта.
Музикални изпълнители са бандуристът Виктор Мишалов, Канадската капела на бандуристите, акордеонистът Роман Когут и група Буря, Алексис Кохан. Сред рок музикантите по известни са „Худі а моцні“ и „Вапняки під голим небом“. Една от най-известните канадски поп певици от украински произход е Тереза ​​Сокирка.